**НАРОДНО ЧИТАЛИЩЕ „ПРОСВЕТА 1898 – СТРАХИЛОВО”**

**П Р Е Д Л О Ж Е Н И Е**

**За дейността на НАРОДНО ЧИТАЛИЩЕ „ПРОСВЕТА 1898 – СТРАХИЛОВО” за 2022 година**

Годишната програма за развитие на читалищната дейност

през 2022 год. е съобразена с изискванията на чл.26а, ал.2 от

Закона на народните читалища. Изготвянето на Програмата за развитие на читалищната дейност през 2022 год. цели обединяване на усилията за развитие и утвърждаване на читалището като важна обществена институция , градяща културната идентичност на село Страхилово.

Тя обобщава най – важните моменти в работата на читалището , приоритети, цели и задачи, които ще спомогнат за укрепването, модернизирането и развитието му в общодостъпно и желано място за местната общност.

НЧ „Просвета 1898 – Страхилово”, винаги е било и си остава най – достъпната институция, призвана да задоволява културните потребности и интереси на населението.

КУЛТУРНО – ПРОСВЕТНА ДЕЙНОСТ

Основа на културно – просветната дейност през 2022 год. са традиционните ,доказали своята ефективност програми : „Зимни празници”, „Седмица на детската книга и изкуствата за деца”, „Майски дни на културата”, „Лятна работа с деца”, чествания на националните и традиционни празници в календара на българина, с организиране на концерти, срещи, разговори и изложби, провеждане на мероприятия свързани със съхраняване, развитие и популяризиране на местни традиции, обичаи, бит, активно участие в културните мероприятия на общината.

Разнообразните мероприятия спомагат за привличане на малки и големи хора от общността. Затова в културния календар на НЧ „Просвета 1898 – Страхилово” ще бъдат включени следните инициативи и прояви:

**Я Н У А Р И**

06.01. 174 години от рождението на Христо Ботев – отбелязване във фоайето на читалището.

07.01. „С приказките на братя Грим” – четене на приказки с деца в библиотеката.

21.01. Отпразнуване деня на родилната помощ /Бабин ден/-възпроизвеждане на обичая „Къпане на баба – акушерка”.

**Ф Е В Р У А Р И**

02. Зимна седянка – ръкоделстване и четене на вестници и списания със жените от селото.

01.02. 140 години от рождението на Владимир Димитров Майстора /1882 – 1960/- рисуване с деца.

14.02. „Трифон Зарезан” – конкурс за най-добро вино, с характерните за този празник – хора, песни и „зарязване” – самодейците на този ден продължават Страхиловските традиции.

19.02. По случай 149 години от обесването на апостола на свободата – Васил Левски – беседа със самодейците и деца читатели на библиотеката.

**М А Р Т**

01.03. Ден на мартеницата – една красива традиция предавана между поколенията – направа на мартеници и рисунки. Честване деня на самодееца със самодейците при читалището.

08.03. Празнуване на 8-ми март – „Жената – извор на вдъхновение и красота” – Вечер на интимната лирика. Празнуване с жените от селото.

21.03. Международен ден на приказката-маратон по четене.

22.03. „Пролет моя,моя бяла пролет” – концерт на самодейците.

**А П Р И Л**

02.04. Международен ден на детската книга – един час четене на приказки.

07.04. Здравна беседа във връзка със световния ден на здравето.

21.04. Велики четвъртък – боядисване на яйца с децата от селото.

22.04. Международен ден на земята – „Да опазим земята и природата” – разговор с деца.

23.04. Световен ден на книгата и авторското право – „Прочети ми приказка”.

24.04 ВЕЛИКДЕНСКО ХОРО – ОРГАНИЗИРАНО ОТ НЧ „ПРОСВЕТА 1898”, КМЕТСТВО С.СТРАХИЛОВО И ПЕНСИОНЕРСКИ КЛУБ „ДЕТЕЛИНА”.

**М А Й**

08.05. „Ден на Европа” – урок в библиотеката – запознаване с държавите членки на ЕС. Викторина – „Познай столиците”.

11.05. Ден библиотекаря и ден на отворените врати в нашата библиотека – изработване на книгоразделители.

125 години от смъртта на Алеко Константинов/1863-1897/- един учебен час в библиотеката.

18.05. Посещение на Исторически музей град Полски Тръмбеш по повод Международния ден на Музеите.

24.05. Ден на славянската писменост и култура и 130 години от написването на стихотворението „Върви народе възродени” – четене на стихотворения от български поети.

**Ю Н И**

01.06 „Хайде да се веселим и да играем, както ние си знаем” – празник посветен на детето.

- игрите на баба и дядо

- конкурс на детска рисунка на тема „Моята родина”

- изработване на Еньов венец

- инициатива „Лято в библиотеката”

02.06. „Да почистим около читалището” – почистване на мястото край читалището във връзка с Международния ден на околната среда.

24.06. Еньовден – празнуване по традиция със самодейците и деца читатели на библиотеката.

30.06. 20 години от смъртта на Николай Хайтов - запознаване на читатели с неговото творчество.

**Ю Л И И А В Г У С Т**

01.07. – 31.08.2022г. „Здравей , лято !”- лятната работилница отваря врати за децата за : Читални на открито, Игри на открито.

„Спортувай с мен” – игри с топка и федербал.

„Компютърен свят”- работа с компютър.

„Добра домакиня” – да се учим да готвим.

18.07. 185 години от рождението на Васил Иванов Кунчев – Левски /1837 – 1873/ - Обесен бе,но нивга не умря ! – рецитал в библиотеката.

**С Е П Т Е М В Р И**

* Участие в Общинския събор на плодородието „Златна есен-2022” град Полски Тръмбеш.
* Здравей училище и довиждане ваканция – закриване на лятната работа с деца.

14.09. Кръстовден- тържествена литургия и водосвет в църквата на селото.

**24.09. ФОЛКЛОРЕН ПРАЗНИК НА ЦАРЕВИЦА – 2022**

- целенасочена работа , насочена към опазване на фолклора и традиционното народно богатство и създаване на условия и възможности за тяхното развитие и популяризиране

- участие на фолклорни групи от региона

- варене на булгур по стара Страхиловска рецепта

**О К Т О М В Р И**

01.10. Международен ден на възрастните хора – празнуване със самодейците и КП „Детелина” – село Страхилово.

05.10. Световен ден на учителя – среща разговор с учители от село Страхилово, за ролята на учителя в недалечното минало и съвременна България.

**14.10 ОРГАНИЗИРАНЕ И ПРОВЕЖДАНЕ НА КУРБАН ЗА ПРАЗНИКА НА ЦЪРКОВНИЯ ХРАМ „СВЕТА ПАРАСКЕВА”.**

**Н О Е М В Р И**

01.11. Ден на народните будители

- Конкурс за най-четящо дете в две възрастови групи

21.11. Честване деня на Християнското семейство

- празнуване на златни сватби

- запознаване с видовете годишнини от „Сватбите” и тяхното честване

- поднасяне на поздравителни адреси

Зимната работилница отваря врати

**Д Е К Е М В Р И**

Отпразнуване на предстоящите празници Коледа и Нова година.

Изложба с детски произведения по случай предстоящите празници.

**Б И Б Л И О Т Е Ч Н А Д Е Й Н О С Т**

1. През 2022 година читалищната библиотека ще продължи да

работи за утвърждаването си , като средище за информация, комуникация, знания и културна дейност. Ще предоставя пакет от услуги на гражданите - компютри за потребление и безплатен интернет.

1. Продължаване на услугата „До врата” – предоставяща литература на труднодостъпни читатели, които нямат възможност да посещават библиотеката.
2. Културно – просветната работа ще бъде насочена към привличане на по – голям брой читатели и уреждане на кът – витрини по случай национални празници и годишнини на бележити личности.
3. Закупуване на литература и абонамент на периодични издания за попълване фонда на читалищната библиотека.

**Х У Д О Ж Е С Т В Е Н О – Т В О Р Ч Е С К А Д Е Й Н О С Т**

НЧ „Просвета 1898 – Страхилово” продължава да се ангажира със запазване на традициите и обичаите в провеждането на утвърдените празници и прояви. Опазването на нематериалното наследство изисква постоянство и много труд за издирване и съхранение, с цел насърчаване на приемствеността и популяризиране историята на родния край

През 2022 год. в НЧ „Просвета 1898 – Страхилово” ще развиват дейност следните любителски самодейни колективи:

1. ФГ „Северняшка китка” – 10 участника
2. Група за стари градски песни „Пей сърце” – 9 участника
3. Група за народни обичаи – възрастни

**У Ч А С Т И Я**

Групите активно ще участват в културния живот на селото ни.Ще се представят на национални фестивали , конкурси и други форми.

**О Р Г А Н И З А Ц И О Н Н А Д Е Й Н О С Т**

1. Заседания на Читалищното Настоятелство
2. Провеждане на годишно отчетно – изборно събрание – месец март 2022 година.

Насоките и плана на културните дейности през 2022 г. са приети на редовно Заседание на Настоятелството на 20.10.2021г.

21.10.2021г. Председател : Милен Михов

с. Страхилово Изготвил : ………………….

/Милена Минчева/